ইয়ানা গুপ্তা
ইয়ানা সেন গুপ্তা (Jana Synková) মুম্বাইয়ের একজন চেক মডেল ও অভিনেত্রী। তিনি চেক প্রজাতন্ত্রের নাগরিক। তিনি লেখিকা হিসেবে হাউ টু লাভ ইওর বডি অ্যান্ড গেট দা বডি ইউ লাভ নামে একটি বই লিখেছেন। বাগান ও পার্ক স্থাপত্যের উপর স্নাতক হওয়ার পর তিনি জাপান গিয়েছিলেন। সেখানে তিনি বেশ কিছু দিন মডেলিং এর সাথে জড়িত ছিলেন। তার প্রবল কর্ম উদ্দীপনা তাকে ভারতে নিয়ে আসে। ভারতে এসে তিনি সত্যাকাম গুপ্তার প্রেমে পড়েন ও তাকে বিয়ে করেন। পরবর্তীতে তিনি তার পদবী পরিবর্তন করেন এবং পুনেতে (মহারাষ্ট্র, ভারত) বাস করা শুরু করেন। বিয়ের পর তিনি মুম্বাইয়ে লিমকা, এমটিভি ল্যাকমির সাথে মডেলিং অব্যাহত রাখেন। দাম ছবির একটি আইটেম গানের মাধ্যমে তিনি বলিউডে যাত্রা শুরু করেন।